«Մեղու» մրցույթը Հայաստանում անցկացվում է «Այբ» կրթական հիմնադրամի նախաձեռնությամբ: «Այբ» դպրոցի հոգաբարձուների խորհրդի նախագահ տեր Մեսրոպ քահանա Արամյանի խոսքով` մրցույթի անկցացման գաղափարը ծագել է մեկ տարի առաջ, և երկար աշխատանքներից հետո այն կանցկացվի հոկտեմբերի 30-ին: «Մեկ տարի պատրաստվելուց հետո մենք պատրաստ ենք անցկացնել այս մրցույթը: Փորձել ենք այն կազմակերպել ռուսական «Արջուկ»-ի նմանությամբ: Ակնկալում էիք, որ այս տարի մրցույթին կմասնակցի շուրջ 15 հազար երեխա, սակայն միցույթի համար արդեն իսկ դիմել են ավելի քան 44 հազար երեխա, որը գերազանցում է նույնիսկ «Կենգուրու»-ի հաջողությունը: Այս մցույթը տարբերվելու է նրանով, որ խթանելու է դպրոցականների լեզվամտածողությունը: Նրանց պետք չէ ինչ-որ բաներ անգիր անել, քանի որ առաջնահերթ է լինելու ստեղծարարությունը»,- ասաց տեր Մեսրոպ քահանա Արամյանը: